ปกติกินยาคุมแบบ21เม็ด กินติดต่อมาประมาณ3-4เดือนแล้ว เดือนสุดท้ายที่กินประจำเดือนมาตามกำหนด แล้วหลังจากที่ประจำเดือนหายก็ไม่ได้กิน แต่ระหว่างที่ไม่ได้กิน ไม่ได้มีเพศสัมพันธ์ ตอนนี้ก็เลยกำหนดที่ประจำเดือนจะมาก็หลายวันแล้ว เลยสงสัยว่าทำไมประจำเดือนถึงยังไม่มา
สวัสดีค่ะ หากหลังจากทานยาคุมกำเนิดแผงสุดท้าย ได้มีประจำเดือนมาแล้ว ก็แสดงว่าไม่มีการตั้งครรภ์เกิดขึ้น และหลังจากที่ทานยาคุมหมดแล้ว ไม่ได้มีเพศสัมพันธ์อีก ก็ย่อมจะไม่มีการตั้งครรภ์เกิดขึ้นและเมื่อหยุดทานยาคุมกำเนิด การทำงานของรังไข่และการตกไข่จะเกิดภายใน 2-3 สัปดาห์ แล้วตามด้วยการมีประจำเดือนในอีก 2 สัปดาห์ ในบางรายการตกไข่อาจเกิดขึ้นเร็วหรือช้ากว่านี้ก็ได้ ดังนั้นประจำเดือนในรอบถัดไปหลังจากที่หยุดทานยาคุม มักจะมาภายใน 4-5 สัปดาห์ แต่บางรายอาจเกิดขึ้นเร็วหรือช้ากว่านี้ก็ได้ดังนั้น ประจำเดือนในรอบถัดไปหลังจากที่หยุดทานยาคุม จึงมาช้ากว่าปกติได้ แนะนำควรรอประจำเดือนไปอีกซักระยะค่ะ ประจำเดือนน่าจะมาในที่สุดค่ะ